أعلن الكوميدي المغربي الفرنسي كَاد المالح، أنه غادي يدخل غمار المجال الفني بألبوم غنائي جديد، غادي يخرجو هاد الشهر. كَاد لي كان ضيف في نشرة الأخبار بالفرنسية ديال “دوزيم” قال أنه بهاد الألبوم غادي يكون حقق واحد من أحلام الطفولة، حيت كان من ديما كيحلم يولي مغني كبير. واضاف المالح ان عشقو للموسيقى ماشي جديد، بل ديجا خرج اغاني، وشارك شحال هادي مع فرقة موسيقية في المغرب، وقدمو حفلات. گاد المالح خدم على ألبومو في فترة الحجر الصحي، وبغى من خلالو يكرم الفنان الفرنسي الكبير كلود نوگارو، وقال انه ناوي يخرجو في 29 يناير. 
من الضحك للغنا.. كَاد المالح غادي يخرّج ألبوم جديد هاد الشهر